

**Anul 2022 – numărul 32**

**8-12 august**

******

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 8 - 12 august 3](#_Toc111538028)

[Selecție de Acte normative apărute în Monitorul Oficial al României în perioada 8 – 12 august, 2022 4](#_Toc111538029)

[Comunicate de presă ale Guvernului României 5](#_Toc111538030)

[Mesajul premierului Nicolae-Ionel Ciucă cu prilejul Zilei Marinei Române și a Forțelor Navale Române 5](#_Toc111538031)

[Mesajul premierului Nicolae-Ionel Ciucă cu prilejul Zilei Internaționale a Tineretului 6](#_Toc111538032)

[Informaţie Europeană 8](#_Toc111538034)

[NOUTĂȚI – Informații UTILE 8](#_Toc111538035)

[Apelul pentru acordarea de trusouri pentru nou-născuți, lansat! MIPE poate depune proiectul 8](#_Toc111538036)

[#mipe MIPE: Până la sfârșitul anului 2023 se vor lansa toate apelurile majore de proiecte aferente perioadei de programare 2021-2027. Măsuri simplificate pentru evaluarea proiectelor 9](#_Toc111538038)

[Schema de ajutor de stat aferentă măsurii 4.1.1 „Investiții în activități productive”, aprobată de Comisia Europeană! 10](#_Toc111538039)

[PNRR 10](#_Toc111538040)

[PNRR: Schemele de ajutor pentru sectorul privat sunt în pregătire! MIPE: Facem toate demersurile necesare pentru lansarea acestora în cel mai scurt timp 10](#_Toc111538041)

[PNRR: Comisia Europeană a aprobat schema pentru sprijinirea producției de hidrogen din surse regenerabile 11](#_Toc111538042)

[PNRR: IMM-urile își vor putea perfecționa angajații în domenii digitale. A fost publicat ghidul prin care ADR devine subadministrator al schemei 12](#_Toc111538043)

[Consultări 13](#_Toc111538044)

[Ghidul solicitantului pe schema privind acordarea de granturi pentru investiții pentru industria prelucrătoare, în consultare publică! 13](#_Toc111538045)

[Consultare publică pe marginea ghidului solicitantului aferent acțiunii 4.1.1 – bis, dedicat retehnologizării IMM-urilor din domeniul industriei alimentare și al construcțiilor 13](#_Toc111538046)

[Proiect de OUG privind unele măsuri pentru îndeplinirea jaloanelor și țintelor din PNRR, în consultare publică 14](#_Toc111538047)

[Suplimentare a bugetului schemei de ajutor de stat 807/2014 cu 1 miliard de lei. Proiectul de HG, în consultare publică 15](#_Toc111538048)

[APELURI – Finanțări 15](#_Toc111538049)

[Unitățile administrativ-teritoriale se pot înscrie începând din 16 august în cadrul Programului Iluminat Public! Cererile se pot depune începând cu 19 august 15](#_Toc111538050)

[Apelul „Femeia Antreprenor 2022” se va lansa săptămâna viitoare! 16](#_Toc111538051)

[Prelungire a termenului de depunere pe apelul dedicat investițiilor în cogenerare de înaltă eficiență în sectorul încălzirii centralizate 16](#_Toc111538052)

[S-a lansat apelul aferent Investiției I1 – Promovarea celor 12 rute turistice/culturale, respectiv modernizarea/reabilitarea siturilor turistice 17](#_Toc111538053)

[Single Market Programme - Granturi destinate companiilor din sectorul ospitalității și al serviciilor alimentare, în special IMM-urile pentru atenuarea risipei alimentare 17](#_Toc111538054)

[Finanțări nerambursabile disponibile prin intermediul Instrumentul de Investiții Interregionale pentru inovare (I3) 18](#_Toc111538055)

[PNDR: În perioada 16 august-07 octombrie pot fi depuse cererile de finanțare pe componenta B - Implementarea activităţilor de cooperare ale Grupurilor de Acţiune Locală 19](#_Toc111538056)

[Peste 15 milioane de euro pentru asigurarea culturilor, animalelor și plantelor. Solicitările de finanțare se pot depune începând de astăzi 19](#_Toc111538057)

[Din actualitatea europeană 20](#_Toc111538058)

[Comisia aprobă o schemă de ajutoare a României în valoare de 149 de milioane EUR în cadrul Mecanismului de redresare și reziliență pentru a sprijini producția de hidrogen 20](#_Toc111538059)

[Ajutoare de stat: Comisia aprobă o schemă românească în valoare de 358 milioane EUR, menită să sprijine întreprinderile afectate de pandemia de coronavirus 22](#_Toc111538060)

[Vaccinurile împotriva COVID-19: Comisia și Moderna adaptează calendarele de livrare pentru sfârșitul verii și al iernii 22](#_Toc111538061)

[Politica antitrust: Comisia solicită feedback cu privire la efectele exceptării de care beneficiază consorțiile de transport maritim de linie 24](#_Toc111538062)

[Incendii forestiere: UE trimite ajutor pentru combaterea incendiilor în Franța 25](#_Toc111538063)

[UCRAINA 26](#_Toc111538064)

[Ucraina: UE a coordonat furnizarea a peste 60 000 de tone de materiale destinate asistenței vitale 26](#_Toc111538065)

Repere din agenda publică a conducerii Instituţiei Prefectului - Judeţul Hunedoara   
în perioada 8 - 15 august

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara.* | ***8 august*** |
| *Participare la emisiunea "La Subiect", transmisă de postul de televiziune UNU TV* | ***8 august*** |
| *Întâlnire cu reprezentanții „Lions Club Deva Sarmizegetusa” și partenerii lor „New Century Lions Club of East Anglia and District 105EA”* | ***9 august*** |
| *Întâlnire cu liderii sindicatului „Muntele” și cu administrația Complexului Energetic Hunedoara* | ***9 august*** |
| *Întâlnire cu directorul A.D.I. – Sistemul Integrat de Gestionare a Deșeurilor, directorul Agenției de Protecția Mediului Hunedoara și comisarul șef al Comisariatului Județean Hunedoara al Gărzii Naționale de Mediu* | ***10 august*** |
| *Participare la inaugurarea hipermarket-ului Kaufland din orașul Hațeg* | ***10 august*** |
| *Întâlnire de lucru cu reprezentanții autorităților și instituțiilor publice implicate în organizarea „Serbărilor Naționale - Țebea 2022”* | ***11 august*** |
| *Întâlnire cu membrii Comisiei Județene Hunedoara pentru Recensământul Populației și Locuințelor* | ***12 august*** |
| *Participare la lansarea proiectului "Căsuța cu Cărți”, proiect pe care îl îndrăgesc și sunt bucuros că am acordat sprijin financiar pentru susținerea acestei inițiative, la Geoagiu* | ***12 august*** |
| *Participare la Simpozionul „Protopopul Vasile Coloși (1779 – 1814), la Săcărâmb în comuna Certeju de Sus* | ***13 august*** |
| *Participare la sărbătoarea “Fiii Comunei” din comuna Romos* | ***14 august*** |
| *Participare la sărbătoarea populară, Nedeia Troiței, simbol al sărbătorii de Sfânta Maria, evenimentul organizat astăzi în Stațiunea Parâng* | ***15 august*** |
| *Participare la evenimentul organizat cu ocazia zilelor orașului Călan* | ***15 august*** |
| *Participare la evenimentul organizat cu ocazia zilelor orașului Geoagiu* | ***15 august*** |
| *Participare la "Festivalul Plăcintelor Pădurenești!" din comuna Cerbăl,un eveniment care ia amploare de la o ediție la alta și are câte un element de noutate în fiecare an* | ***15 august*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 8 – 12 august, 2022

**M. Of. nr. 784/8 august 2022**

* **982** – **Guvernul României** – Hotărâre pentru modificarea Hotărârii Guvernului nr. 599/2020 privind aprobarea Programului național Competențe digitale pentru angajații din sectorul întreprinderilor mici și mijlocii, finanțat în cadrul Programului operațional Capital uman 2014-2020

**M. Of. nr. 785/8 august 2022**

* **1856** – **Ministerul Investițiilor și Proiectelor Europene** – Ordin privind aprobarea elementelor de cost semnificative pentru proiectele de infrastructură majoră de apă - apă uzată și deșeuri

**M. Of. nr. 790/10 august 2022**

* **101** – **Ministerul Afacerilor Interne** – Ordin pentru modificarea anexelor nr. 5 și 9 la Ordinul ministrului internelor și reformei administrative nr. 490/2008 privind însemnele heraldice ale structurilor Ministerului Afacerilor Interne

**M. Of. nr. 791/10 august 2022**

* **989** – **Guvernul României** – Hotărâre privind actualizarea valorii de inventar a unui bun imobil aflat în domeniul public al statului și în administrarea Oficiului de Cadastru și Publicitate Imobiliară Hunedoara

**M. Of. nr. 792/10 august 2022**

* **1359** – **Ministerul Transporturilor și Infrastructurii** – Ordin privind aprobarea Programului național de siguranță în aviația civilă

**M. Of. nr. 796/11 august 2022**

* **1981** – **Ministerul Investițiilor și Proiectelor Europene** – Ordin pentru aprobarea Schemei de ajutor de minimis „Sprijin prin granturi pentru investiții necesare capacităților de prestare de servicii pentru refacerea capacității de reziliență“, în cadrul axei prioritare 4 „Sprijinirea ameliorării efectelor provocate de criză în contextul pandemiei de COVID-19 și al consecințelor sale sociale și asupra pregătirii unei redresări verzi, digitale și reziliente a economiei“, prioritatea de investiții „Sprijinirea ameliorării efectelor provocate de criză în contextul pandemiei de COVID-19 și consecințelor sale sociale și pregătirea unei redresări verzi, digitale și reziliente a economiei“, obiectiv specific „Consolidarea poziției pe piață a IMM-urilor afectate de pandemia de COVID-19“, acțiunea 4.1.1 „Investiții în activități productive din Programul operațional Competitivitate 2014-2020“

**M. Of. nr. 798/11 august 2022**

* **1007** – **Guvernul României** – Hotărâre privind stabilirea bugetului pentru implementarea Programului pentru școli al României în perioada 2017-2023 pentru anul școlar 2022-2023, precum și pentru modificarea și completarea Hotărârii Guvernului nr. 640/2017 pentru aprobarea Programului pentru școli al României în perioada 2017-2023 și pentru stabilirea bugetului pentru implementarea acestuia în anul școlar 2017-2018

**M. Of. nr. 799/11 august 2022**

* **1314** – **Ministerul Antreprenoriatului și Turismului** – Ordin privind aprobarea procedurii de implementare a Programului național multianual pentru dezvoltarea culturii antreprenoriale în rândul femeilor manager din sectorul IMM

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Mesajul premierului Nicolae-Ionel Ciucă cu prilejul Zilei Marinei Române și a Forțelor Navale Române

„Ziua Marinei Române și a Forțelor Navale Române, sărbătoare a marinarilor militari și civili, a constructorilor navali și a lucrătorilor portuari, are valoare de simbol pentru români, pentru care Marea Neagră, fluviul Dunărea și râurile care brăzdează întinsul țării au reprezentat elemente esențiale de referință ale unui spațiu de existență și de identitate națională. Este prilej să ne cinstim înaintașii, să aducem omagiul nostru eroilor marinari care odihnesc în adâncuri de ape.

Îmi amintesc cu emoție de clipele petrecute alături de marinarii români atât pe mare, cât și la diferite activități desfășurate în poligoanele sau porturile militare, în calitate de ofițer al Armatei României și ulterior de șef al Statului Major al Apărării sau de ministru al apărării naționale. De ziua lor, marinarii din Forțele Navale au dovedit din nou în fața românilor profesionalismul și măiestria, calități care i-au consacrat ca simbol al securității naționale la mare și fluviu și ca parteneri de încredere pentru aliați.

În contextul dificil pe care îl traversăm, regiunea Mării Negre a devenit zonă de interes strategic a NATO, prin noul Concept Strategic al Alianței adoptat la summitul    de la Madrid, în timp ce Congresul Statelor Unite a luat în dezbatere noua lege bipartizană ce consacră Strategia SUA pentru Marea Neagră.

Securitatea acestei zone, marcată de provocări complexe și în continuă evoluție, este vitală pentru garantarea securității noastre, a tuturor. Prin misiunile îndeplinite cu succes, România contribuie la asigurarea libertății de navigație, libertății comerțului și circulației în Marea Neagră și la siguranța traficului naval, dovedind capacitatea țării noastre de a fi un furnizor de securitate și garant al stabilității în regiunea extinsă a Mării Negre și în bazinul mediteranean.

Conflictul din apropierea granițelor subliniază o dată în plus necesitatea unei armate moderne, dotată cu echipamente de ultimă generație. Perioada recentă a consfințit accelerarea procesului de modernizare a Forțelor Navale atât pentru a răspunde cerințelor ce revin acestei importante categorii de forțe armate în cadrul procesului de implementare a angajamentelor asumate față de NATO și UE, cât și pentru a fi în măsură să răspundă noilor provocări ale mediului de securitate internațional. Voi sprijini în continuare, de la nivelul Guvernului României, derularea programelor de modernizare a Armatei României și Forțelor Navale Române.

Caracteristicile mediului de securitate din zona Mării Negre, precum și participarea României în cadrul structurilor de securitate ale NATO și Uniunii Europene, au determinat în mod inevitabil transformarea conceptuală, structurală și de acțiune a instituției.

Forțele Navale ale României continuă tradiția înaintașilor acționând în  interesul națiunii și pentru garantarea siguranței granițelor, securitatea fluvială și maritimă și dezvoltarea relațiilor complexe militaro-diplomatice la Marea Neagră și pretutindeni unde statul român își află interesul geostrategic.

Dragi marinari,

Ați dovedit, în nenumărate rânduri capacitatea acestui popor de a da oameni curajoși și performanți, capabili să înfrunte vicisitudinile mării și ale vieții de marinar. Ați reprezentat cu profesionalism și onoare țara în cadrul tuturor misiunilor încredințate peste hotare și de fiecare dată, la întoarcerea în țară, ați putut raporta cu mândrie: „Misiune îndeplinită!”

Mulțumită vouă, România rămâne principalul stat care sprijină exporturile și importurile Ucrainei, greu încercata în război, prin Portul Constanța și alte facilități portuare și prin tranzitul bunurilor pe teritoriul țării noastre, direct sau prin Republica Moldova. Ne-am asumat o sarcină în care Forțelor Navale Române le revine un rol important de a-și demonstra măiestria și capacitatea de cooperare cu aliații pentru a atinge dezideratele.

Pentru tot ce faceți, aveți prețuirea și întregul sprijin al Guvernului României!

Vă doresc mult succes, Sfânta Fecioară Maria să vă ocrotească în toate misiunile și Vânt din pupa!

Și pentru că astăzi este și una dintre cele mai mari sărbători creștine, Adormirea Maicii Domnului sau Sfânta Maria Mare, ocrotitoarea marinarilor români, transmit un gând bun românilor care își serbează onomastica.”

**Nicolae-Ionel Ciucă,**

**Prim-ministru al României**

\*

Mesajul premierului Nicolae-Ionel Ciucă cu prilejul Zilei Internaționale a Tineretului

Ziua de 12 august, dedicată la nivel internațional tineretului, o sărbătorim anul acesta cu gândul la provocările care se prefigurează pentru viitorul apropiat pe fondul efectelor economice și sociale post-pandemie, ale schimbărilor climatice și ale războiului din Ucraina care au bulversat, practic, întreaga lume.

Este firesc în acest context să ne gândim la cum va arăta viitorul generațiilor tinere și să ne solidarizăm eforturile pentru a depăși cu bine această perioadă dificilă, tema din acest an a Zilei Internaționale a Tineretului fiind tocmai solidaritatea între generații.

Menirea oricărei generații tinere este de a prelua ștafeta de la generațiile de dinaintea lor. Aflați însă la început de drum, tinerii au nevoie de sprijin pentru a se dezvolta pe plan personal, profesional și social și pentru a-și pune în valoare fiecare calitățile și, astfel, succesele lor pot deveni un câștig pentru întreaga societate. Ceea ce apreciez la tinerii noștri este motivația puternică pentru performanță și inovație, iar acest lucru s-a văzut în ultima vreme prin rezultate deosebit de frumoase pe care mulți dintre ei le-au obținut în diferite competiții de anvergură, fie că vorbim de performanțe sportive, științe exacte, lingvistică sau alte domenii. Merită cu prisosință felicitări pentru munca și perseverența cu care au ajuns la astfel de rezultate și îmi doresc din toată inima să le asigurăm tinerilor toate condițiile pentru ca ei să-și poată împlini aspirațiile în România.

Atunci când ne-am asumat guvernarea, ne-am asumat și responsabilitatea pentru viitorul tinerilor. Ne preocupă problemele cu care ei se confruntă, ne adaptăm la provocările vremii și am venit deja cu soluții concrete pentru a sprijini tinerele familii și studenții cu credite subvenționate de stat, prin Programul ”Sprijin pentru România”. Avem, de asemenea, la nivelul Guvernului, programe și acțiuni prin care ne-am propus să-i familiarizăm pe tineri cu mecanismele decizionale, încurajându-i să se implice activ în viața societății. M-am bucurat să observ cu câtă seriozitate privesc ei viitorul și am încredere în potențialul lor.

Vă doresc acel viitor la care visați și succes în viață!

La mulți ani tinerilor români și din întreaga lume!

**Nicolae-Ionel Ciucă,  
Prim-ministru al României**

\*

România acordă sprijin autorităților din Franța pentru stingerea incendiilor de pădure

În urma consultării cu președintele României, Klaus Iohannis, prim-ministrul Nicolae-Ionel Ciucă a convocat, astăzi, Comitetul Național pentru Situații de Urgență, la propunerea DSU.

Departamentul pentru Situații de Urgență, prin Inspectoratul General pentru Situații de Urgență, în calitatea sa de punct național de contact, a primit din partea Centrului de Coordonare a Răspunsului la Urgență al Comisiei Europene (ERCC), prin intermediul CECIS, solicitarea autorităților din Franța pentru acordarea de asistență internațională, având în vedere situația de urgență generată de extinderea incendiilor de pădure pe teritoriul acestora.

Urmare a activării Mecanismului European de Protecție Civilă, Guvernul României a decis acordarea unui ajutor umanitar extern de urgență, pentru autoritățile Republicii Franța.

Astfel, cu sprijinul Ministerului Apărării Naționale, două aeronave aflate în dotarea Bazei PAPA de transport aerian strategic, utilizând resursele de zbor destinate Ministerului Apărării Naționale din România, vor efectua începând cu data de 11.08.2022 o misiune internațională de sprijin în Franța, în scopul limitării extinderii incendiilor de pădure, care au pus stăpânire pe teritoriul acestora. Cele două aeronave, care vor pleca din București, respectiv Timișoara vor fi folosite pentru transport logistic ce constă în 17 mijloace de intervenție și personal de intervenție aferent , respectiv 77 pompieri salvatori.

Precizăm faptul că ajutorul se va acorda în baza solicitării de asistență internațională formulată de guvernul Republicii Franța, prin Mecanismul European de Protecție Civilă.

Dat fiind contextul actual, în care mai multe țări europene se confruntă cu incendiile de vegetație, reamintim faptul că statul român s-a implicat și în sprijinirea autorităților din Grecia cu echipe specializate de intervenție, la solicitările formulate de guvernul elen, prin intermediul Mecanismului European de Protecție Civilă.

România continuă să-și onoreze angajamentele internaționale, rămânând un partener solidar Franței, așa cum la rândul său, statul francez a sprijinit și sprijină în continuare poporul român în numeroase situații.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției cehe | **Președinția cehă a Consiliului UE: 1 iulie-31 decembrie 2022**  Prioritățile președinției cehe se reflectă în deviza acesteia: **„Europa ca misiune: regândire, reconstrucție, reîntărire”**.  Pe parcursul acestei a doua președinții cehe a Consiliului UE, Republica Cehă se va concentra asupra a cinci **domenii prioritare** strâns legate între ele:   * gestionarea crizei refugiaților și redresarea Ucrainei după război * securitatea energetică * întărirea capabilităților de apărare ale Europei și a securității spațiului cibernetic * reziliența strategică a economiei europene * reziliența instituțiilor democratice   Conform unui anunț făcut, la 16 iunie 2022, de prim-ministrul ceh, Petr Fiala, președinția cehă a Consiliului Uniunii Europene va acorda prioritate organizării unui summit privind reconstrucția Ucrainei și lansării unui plan Marshall pentru această țară. "Am dori să organizăm un summit privind reconstrucția postbelică a Ucrainei cu un plan Marshall, în prezența președintelui ucrainean Zelenski", a declarat prim-ministrul ceh la 16 iunie, conform site-ului președinției cehe.  Site-ul președinției cehe: https://czech-presidency.consilium.europa.eu/ |
| Europa se confruntă în prezent cu numeroase probleme și provocări, dar dacă acționăm cu unitate și hotărâre, vom ieși din aceste crize mai puternici și mai rezilienți  - *Petr Fiala, Prezentarea priorităților politice ale președinției cehe la Palatul Hrzánský din Praga, 15 iunie 2022* | |

🏵🏵🏵

NOUTĂȚI – Informații UTILE

Apelul pentru acordarea de trusouri pentru nou-născuți, lansat! MIPE poate depune proiectul

Ministerul Investițiilor și Proiectelor Europene, prin Autoritatea de Management pentru Programul Operațional Ajutorarea Persoanelor Dezavantajate 2014-2020, a anunțat lansarea apelului non-competitiv Acordarea de trusouri pentru nou-născuți, aferent măsurii P2.2 Lipsa trusourilor pentru nou-născuți din cadrul POAD 2014-2020.

În cadrul apelului poate aplica Ministerul Investițiilor și Proiectelor Europene (prin Direcția Implementare POAD), iar partenerii eligibili pentru activitățile de livrare și distribuție a tichetelor sociale pe suport electronic pentru trusouri pentru cuplul mamă-nou-născut, precum și pentru furnizarea de măsuri auxiliare:

* Ministerul Afacerilor Interne, prin Direcția Generală pentru Relațiile cu Instituțiile Prefectului;
* Instituții ale prefectului de la nivelul tuturor județelor din țară și Instituția prefectului Municipiul București;
* Unități administrativ teritoriale din toate județele țării și sectoarele municipiului București.

Bugetul alocat este de 12.000.000 de euro.

Sistemul informatic MySMIS2014 va fi deschis începând de astăzi, 12 august 2022, ora 16.00 şi se va închide în data de 31 august 2022 ora 16.00.

[**Descarcă**](https://www.fonduri-structurale.ro/descarca-document/39772) ghidul

Sursa: MIPE

POR: Ordin pentru aprobarea metodologiei privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile

AM POR a publicat miercuri, 10 august 2022, Ordinul Ministrului Dezvoltării, Lucrărilor Publice și Administrației nr. 1586/10.08.2022 pentru aprobarea metodologiei privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, conform OUG 64/2022.

Beneficiarii contractelor de finanțare încheiate în cadrul Programului Operațional Regional 2014 – 2020 pot ajusta contractele de achiziție publică prin ajustarea prețurilor și a valorii devizelor generale în cadrul proiectelor finanțate din fonduri externe nerambursabile conform Metodologiei aprobate prin Ordinul Ministrului Dezvoltării, Lucrărilor Publice și Administrației nr. 1586/10.08.2022.

Acest ordin a fost aprobat pentru a pune în aplicare prevederile Ordonanței Guvernului nr. 64/2022 și pentru modificarea Anexei „Ghidul solicitantului, Condiții generale pentru accesarea fondurilor în cadrul Programului Operațional Regional 2014-2020”, aprobată prin Ordinul ministrului dezvoltării regionale și administrației publice nr. 1021/2015, cu modificările și completările ulterioare pentru contractele de achiziție de publică/contractele sectoriale de lucrări finanţate prin Programul Operaţional Regional 2014 – 2020.

[**Descarcă**](https://www.fonduri-structurale.ro/descarca-document/39770) documentele

Sursa: AM POR

\*

[#mipe](https://www.fonduri-structurale.ro/stiri/hashtag/mipe) MIPE: Până la sfârșitul anului 2023 se vor lansa toate apelurile majore de proiecte aferente perioadei de programare 2021-2027. Măsuri simplificate pentru evaluarea proiectelor

Ministerul Investițiilor și Proiectelor Europene **va lansa până la sfârșitul anului 2023 toate apelurile majore de proiecte aferente perioadei de programare 2021-2027**, conform unui comunicat al instituției publicat ieri, 9 august 2022. Obiectivele MIPE sunt ca în anul 2025 să fie vizibile în mod cuantificabil primele rezultate ale implementării proiectelor finanțate din fondurile alocate României în perioada de programare 2021-2027, se arată în comunicat. Concomitent, lansarea apelurilor de proiecte va fi corelată cu țintele de absorbție, respectiv cu sumele care trebuie solicitate Comisiei Europene spre rambursare în vederea evitării dezangajării fondurilor alocate.

„Perioada de programare 2021-2027 ne pune la dispoziție 45 de miliarde de euro din fondurile de coeziune pentru investiții în domenii de importanță strategică pentru România, cum sunt infrastructura de transport, cea spitalicească, pentru apă și apă uzată, managementul deșeurilor, dezvoltare și regenerare urbană. Fără a mai lua în calcul și finanțările derulate prin Planul Național de Redresare și Reziliență. Trebuie să ținem cont de natura multianuală a Politicii de Coeziune și să avem, în sfârșit!, abordarea sinergică prin care corelăm apelurile de proiecte cu țintele de absorbție. Avem o șansă istorică pe care nu putem să o ratăm! În acest fel vom preîntâmpina eventualele blocaje care am învățat din perioadele anterioare de programare că pot apare în implementare, cu impact asupra riscului de dezangajare”, a declarat ministrul Investițiilor și Proiectelor Europene, Marcel Boloș.

**Evaluarea proiectelor simplificată**

Conform MIPE, evaluarea proiectelor va fi simplificată, pentru ca cele două etape de evaluare (CAE- conformitatea administrativă și eligibilitatea și ETF – evaluarea tehnico-financiară) să fie cat mai suple, obținându-se astfel deblocarea proiectele depuse spre evaluare, care uneori durează și peste un an de zile.

Se are în vedere ca evaluarea CAE să fie cât mai simplificată, eventual la nivel de declarație prin care solicitantul să își asume respectarea declarațiilor din ghid, urmând ca informațiile să fie validate la semnarea contractului, se arată în comunicat. În situația unor declarații eronate, contractul de finanțare nu va mai fi semnat. Suplimentar, cu ajutorul bazelor de date integrate, evaluarea ETF urmează să devină un proces digitalizat. Verificarea documentelor doveditoare se va derula pentru proiectele cu punctaj și buget corespunzător.

La sfârșitul acestei luni, toate Autoritățile de Management pentru Programele Operaționale prin care România va atrage fondurile alocate perioadei de programare 2021-2027 vor fi încărcat în sistemul electronic de comunicație cu serviciile Comisiei Europene: Regulamentul de Organizare și Funcționare, organigrama, fișe de post, procedurile operaționale și cadrul protocolar, pentru a nu exista întârzieri în implementarea proiectelor, a precizat MIPE.

La nivelul ministerului, în data de 18 august va fi organizată o nouă ședință pentru a analizarea progresului pregătirii atragerii fondurilor alocate pentru perioada de programare 2021-2027.

„Acest pas face parte din strategia MIPE care se va finaliza cu lansarea Ghidului Fondurilor Europene”, a concluzionat ministrul Marcel Boloș.

Cifrele aferente fiecărui Program Operațional din actuala perioadă de programare, 2014-2020, pot fi consultate în timp real pe portalul fondurilor europene, dezvoltat de MIPE: [***www.fonduri-ue.ro/statistici***](https://www.fonduri-ue.ro/statistici)

Sursa: MIPE

\*

Schema de ajutor de stat aferentă măsurii 4.1.1 „Investiții în activități productive”, aprobată de Comisia Europeană!

Comisia Europeană a anunțat astăzi, 9 august 2022, aprobarea unei scheme românești de până la 358 de milioane de euro (aproximativ 1,7 miliarde de lei) pentru a sprijini companiile în contextul pandemiei de coronavirus.

Este vorba despre schema aferentă Investițiilor destinate capacităților de prestare de servicii și retehnologizării, în vederea refacerii capacității de reziliență, Acțiunea 4.1.1. – Programul Operațional Competitivitate, care se va deschide în data de 23 august 2022. Mai multe detalii cu privire la apel sunt disponibile [**aici**](https://www.fonduri-structurale.ro/stiri/29276/apelul-pe-4-1-1-investitii-in-activitati-productive-se-deschide-pe-23-august-mipe-a-publicat-ghidul-solicitantului)

Schema a fost aprobată în cadrul Cadrului temporar de ajutor de stat.

Măsura va fi deschisă microîntreprnderilor, întreprinderilor mici și mijlocii afectate de pandemia de coronavirus și active în sectoare precum producție, comerțul cu ridicata și cu amănuntul și turism.

În cadrul schemei, ajutorul va lua forma subvențiilor directe. Măsura urmărește să ajute companiile să finanțeze investiții în active corporale și necorporale pentru a depăși decalajul investițional acumulat din cauza pandemiei.

Aproximativ 1.000 de companii vor beneficia de sprijinul financiar.

Comisia a constatat că schema românească este în conformitate cu condițiile stabilite în cadrul temporar. În special:

* ajutorul nu va depăși 1% din bugetul total al schemei per beneficiar;
* va viza investiții în active corporale și necorporale, dar nu investiții financiare;
* nu va depăși intensitățile maxime ale ajutorului, stabilite în cadrul temporar;
* ajutoarele vor fi acordate până la 31 decembrie 2022.

Sursa: Comisia Europeană

🏵🏵🏵

PNRR

PNRR: Schemele de ajutor pentru sectorul privat sunt în pregătire! MIPE: Facem toate demersurile necesare pentru lansarea acestora în cel mai scurt timp

La sfârșitul lunii mai 2022, Ministerul Investițiilor și Proiectelor Europene [publica](https://www.fonduri-structurale.ro/stiri/28914/calendarul-lansarilor-de-apeluri-pe-pnrr-apelul-pentru-digitalizarea-companiilor-programat-pentru-septembrie-2022) calendarul centralizator al apelurilor de proiecte din cadrul Planului Național de Redresare și Reziliență pentru anii 2022 și 2023.

Potrivit documentului, până la finalul lui 2023 se vor lansa 71 de apeluri de proiecte, cu o valoare totală de 13.788.625.000 euro, printre care și apelul pentru digitalizarea companiilor așteptat de mediul de afaceri încă din 2020.

Componenta 9,  din cadrul PNRR, denumită „Suport pentru sectorul privat, cercetare, dezvoltare și inovare”, include o serie de reforme și investiții menite să consolideze mediul de afaceri din România, între care și Investiția 3 – Scheme de ajutor pentru sectorul privat, în valoare totală de 535 milioane euro, ce include:

* Subcomponenta 3.1. Schemă de minimis și schemă de ajutor de stat în contextul digitalizării IMM-urilor (alocare: 500 mil. Euro);
* Subcomponenta 3.2. Schemă de minimis pentru ajutarea firmelor din România în procesul de listare la bursă (alocare: 35 mil. Euro).

La momentul publicării calendarului, erau prevăzute următoarele termene estimative pentru lansarea apelurilor de proiecte din cadrul schemelor sus-menționate:

|  |  |  |  |
| --- | --- | --- | --- |
| **Tip** | **Dată estimată finalizare ghid si lansare in consultare publica** | **Dată estimată lansare apel** | **Dată estimată demarare semnare contracte** |
| Subcomponenta 3.1 | 30.07.2022 | 30.09.2022 | 31.03.2023 |
| Subcomponenta 3.2 | 31.08.2022 | 30.09.2022 | 30.10.2022 - 30.04.2026 |

Urmare a unei solicitări a fonduri-structurale.ro, MIPE a transmis faptul că în prezent, schemele de ajutor de stat aferente Investiției 3 sunt finalizate, fiind analizate de reprezentanții Consiliului Concurenței. După efectuarea analizei de către reprezentanții Consiliului Concurenței, schemele vor fi transmise și către Comisia Europeană.

După finalizarea acestor activități, MIPE urmează să transmită spre consultare publică ghidurile solicitantului.

Cu privire la lansarea apelurilor, ministerul a transmis că face toate demersurile necesare pentru lansarea acestora în cel mai scurt timp.

[**Descarcă**](https://www.fonduri-structurale.ro/descarca-document/39764) răspunsul MIPE

Sursa: [www.fonduri-structurale.ro](http://www.fonduri-structurale.ro/)

\*

PNRR: Comisia Europeană a aprobat schema pentru sprijinirea producției de hidrogen din surse regenerabile

Comisia Europeană a aprobat ieri, 8 august 2022, o schemă de ajutoare de stat pentru România în valoare de 149 de milioane de euro pusă la dispoziție prin intermediul „MRR” pentru a sprijini producția de hidrogen din surse regenerabile.

Scopul măsurii este să contribuie la dezvoltarea hidrogenului din surse regenerabile, în conformitate cu obiectivele Strategiei UE pentru hidrogen și cu Pactul verde al UE.

Schema va contribui, de asemenea, la obiectivele planului REPowerEUde a reduce dependența de combustibilii fosili din Rusia și de a accelera tranziția verde.

**Schema notificată de România**

Schema notificată de România, care se va desfășura până la 31 decembrie 2023, va fi finanțată parțial prin Mecanismul de redresare și reziliență, în urma evaluării pozitive de către Comisie a Planului de redresare și reziliență al României și a adoptării acestuia de către Consiliu.

Schema va sprijini construcția de noi instalații pentru producția de hidrogen din surse regenerabile, cu scopul de a realiza, până la 31 decembrie 2025, capacități de producție a hidrogenului din surse regenerabile de cel puțin 100 MW în instalații de electroliză care să producă cel puțin 10 000 de tone de hidrogen pe an.

Schema este deschisă întreprinderilor de toate dimensiunile care își desfășoară activitatea în domeniul producției de hidrogen sau de energie electrică, unităților administrativ-teritoriale sau  institutelor naționale de cercetare și dezvoltare din domeniul energiei, inclusiv asociațiilor sau parteneriatelor formate de actorii respectivi. În cadrul schemei, sprijinul va fi acordat sub formă de granturi directe. Valoarea maximă a ajutorului care poate fi acordat fiecărui proiect nu va depăși 50 de milioane euro.

Proiectele vor fi selectate printr-o procedură de ofertare transparentă și nediscriminatorie, în cadrul căreia beneficiarii vor concura pentru cea mai mică valoare a ajutorului pe MW de capacitate de electroliză instalată. Prima cerere de proiecte a fost lansată în luna iunie 2022.

Sursa: Reprezentanța Comisiei Europene în România

\*

PNRR: IMM-urile își vor putea perfecționa angajații în domenii digitale. A fost publicat ghidul prin care ADR devine subadministrator al schemei

Ministerul Cercetării, Inovării și Digitalizării a anunțat lansarea apelului dedicat sprijinirii IMM-urilor din România pentru recalificarea forței de muncă în domenii tehnice.

Ghidul publicat de MCID stabilește condițiile pentru **selectarea și finanțarea Autorității pentru Digitalizarea României ca subadministrator** al schemei.

Proiectul va fi înregistrat pe platforma ADR până în data de 3 octombrie 2022, urmând să fie implementat în perioada noiembrie 2022 – decembrie 2025.

Vor fi finanțate activitățile de instruire în tehnologiile emergente, respectiv:

* Internet of things;
* Big data;
* Cloud technologies;
* Învățarea automată;
* Inteligența artificială;
* Automatizarea proceselor robotice;
* Blockchain;
* Cyber-Physical Systems;
* Additive manufacturing.

Bugetul total al investiției este de **36.000.000 euro**, din care 34.000.000 euro reprezintă valoarea totală nerambursabilă a ajutorului de minimis.

Numărul minim estimat al întreprinderilor beneficiare este de **2000**.

În cadrul schemei se va acorda sprijin financiar, sub forma de grant, lMM-urilor care activează în toate sectoarele, din toate regiunile de dezvoltare ale României, în cadrul PNRR, Pilonul II, Componenta 7. Sprijinul financiar pentru IMMuri va fi acordat doar după ce se va finaliza procesul de selecție a Autorității pentru Digitalizarea României ca subadministrator – IMMurile vor putea fi sprijinte cel mai devreme începând cu noiembrie 2022, conform calendarului actual anunțat de minister.

[**Descarcă**](https://www.fonduri-structurale.ro/descarca-document/39755) ghidul

Pentru mai multe informații puteți consulta [**fișa de proiect**](https://www.fonduri-structurale.ro/fisa-proiect/23/planul-national-de-redresare-si-rezilienta/552/pnrr-formare-angajati-imm-in-competente-digitale) dedicată.

Sursa: MCID

\*

🏵🏵🏵

Consultări

Ghidul solicitantului pe schema privind acordarea de granturi pentru investiții pentru industria prelucrătoare, în consultare publică!

Ministerul Economiei a lansat vineri, 12 august 2022, în consultare publică, Ghidului Solicitantului elaborat în baza Hotărârii Guvernului nr. 959/2022 pentru instituirea unei scheme de ajutor de stat privind acordarea de granturi pentru investiții destinate industriei prelucrătoare.

Bugetul total  al schemei este de 300 de milioane de euro, defalcatt astfel:

* credite de angajament pentru emiterea de acorduri pentru finanţare pentru perioada 2022 - 2023;
* credite bugetare pentru plata ajutorului de stat pentru perioada 2022 – 2027.

Printre criteriile de eligibilitate ale întreprinderilor se numără:

* sunt înregistrate conform Legii societăţilor comerciale nr. 31/1990 republicată, cu modificările şi completările ulterioare;
* activitatea întreprinderii se încadrează în codurile CAEN prevăzute în Anexa nr. 1 la HG nr.959/2022;
* nu sunt considerate întreprinderi în dificultate; cu toate acestea, prezenta schemă se aplică, prin derogare, întreprinderilor care nu se aflau în dificultate la 31 decembrie 2019, dar care au devenit întreprinderi aflate în dificultate în perioada 1 ianuarie 2020- 31 decembrie 2021;
* asigură o contribuţie financiară de cel puţin 25% din costurile eligibile;
* confirmă că în cei doi ani anteriori cererii de ajutor, nu a efectuat o relocare către unitatea în care urmează să aibă loc investiţia iniţială pentru care se solicită ajutorul și oferă un angajament că nu va face acest lucru pentru o perioadă de până la doi ani după finalizarea investiţiei iniţiale pentru care se solicită ajutorul;
* au rentabilitatea cifrei de afaceri mai mare decât zero în unul din ultimele trei exerciții financiare încheiate;
* minimum 10% din valoarea proiectului reprezintă investiții verzi.

Intensitatea maximă a ajutoarelor de stat se încadrează între 30 și 45 de milioane de euro, în funcție de regiune.

[**Descarcă**](https://www.fonduri-structurale.ro/descarca-document/39783)ghidul

Propunerile, sugestiile şi opiniile privind proiectul de act normativ se primesc in termen de 10 zile de la data publicării, respectiv 12 august 2022, la adresa de e-mail: [dezbateri\_publice@economie.gov.ro](mailto:dezbateri_publice@economie.gov.ro).

Sursa: Ministerul Economiei

\*

Consultare publică pe marginea ghidului solicitantului aferent acțiunii 4.1.1 – bis, dedicat retehnologizării IMM-urilor din domeniul industriei alimentare și al construcțiilor

Autoritatea de Management pentru Programul Operațional Competitivitate (AM POC) din cadrul Ministerului Investițiilor și Proiectelor Europene a lansat astăzi, 11 august 2022, spre consultare publică, Ghidul Solicitantului – Condiții Specifice de accesare a fondurilor, tip de proiect „Investiții în retehnologizare acordate IMM-urilor din domeniul industriei alimentare și al construcțiilor, în vederea refacerii capacității de reziliență” aferent Programului Operațional Competitivitate 2014 – 2020, Axa Prioritară 4 – Sprijinirea ameliorării efectelor provocate de criză în contextul pandemiei de COVID-19 și al consecințelor sale sociale și asupra pregătirii unei redresări verzi, digitale și reziliente a economiei,  Prioritatea de investiții: Sprijinirea ameliorării efectelor provocate de criză în contextul pandemiei de COVID-19 și  consecințelor sale sociale și pregătirea unei redresări verzi, digitale și reziliente a economiei, Obiectiv Specific: Consolidarea poziției pe piață a IMM-urilor afectate de pandemia COVID-19, Acțiunea 4.1.1 Investiții în activități productive.

Proiectele aferente acestui apel vor finanța investiții destinate retehnologizării, în vederea refacerii capacității de reziliență și vor avea ca activități eligibile:

* **modernizarea/echiparea/racordul la utilități publice/ eficiență energetică** a infrastructurilor de tip clădiri specifice aferente capacităților de producție existente, precum și pentru alte categorii de cheltuieli aferente infrastructurilor specifice de producție pentru care nu este necesară obținerea de autorizații de construire în conformitate cu legislația specifică în vigoare;
* **dotarea cu echipamente, utilaje specifice, mobilier specific, dotări IT, inclusiv pentru eficiență energetică**, necesare activității de producție, precum și alte achiziții de bunuri de această natură care sunt necesare capacităților de producție existente.

Alocarea indicativă a apelului de proiecte, conform Programului Operațional Competitivitate 2014 – 2020, Axa prioritară 4 – Acțiunea 4.1.1. – Investiții in activități productive este de 179.070.298 euro.

Valoarea granturilor pentru investiții necesare retehnologizării care se acordă pe proiect și beneficiar, sub forma de ajutor de stat, se determină în limita de maxim cinci ori cifra de afaceri realizată în anul 2021, fiind cuprinsă între **50.000 euro** și maxim **500.000 euro**.

Conform ghidului, apelul va fi deschis timp de 7 zile calendaristice.

[**Descarcă**](https://www.fonduri-structurale.ro/descarca-document/39774)ghidul

Persoanele sau entitățile interesate vor putea formula observații și propuneri până la data de **21 august 2022** la adresa de e-mail: [secretariat.poc@mfe.gov.ro](mailto:secretariat.poc@mfe.gov.ro).

Sursa: MIPE

\*

Proiect de OUG privind unele măsuri pentru îndeplinirea jaloanelor și țintelor din PNRR, în consultare publică

Ministerul Investițiilor și Proiectelor Europene a lansat ieri, 10 august 2022, în consultare publică, un proiect de OUG privind unele măsuri pentru îndeplinirea jaloanelor și țintelor din Planul Național de Redresare și Reziliență precum și pentru modificarea și completarea unor acte normative în domeniu.

Prin actul normativ se propune aprobarea modificării și completării cadrului instituțional de coordonare și gestionare a fondurilor europene alocate României prin Mecanismul de redresare și reziliență, pentru implementarea PNRR și modificarea/completarea mecanismului privind gestionarea financiară a acestor fonduri, astfel încât să clarifice fluxurile financiare dintre structurile de implementare și coordonatorii de reforme și/sau investiții și beneficiarii PNRR, se arată în nota de fundamentare.

Proiectul de act normativ prevede și:

* utilizarea cu prioritate a fondurilor externe nerambursabile PNRR pana la epuizarea acestora pentru Ministerul Transporturilor și Infrastructurii;
* acordarea unei cote de administrare de 4% din valoarea devizului pentru acoperirea cheltuielilor realizate în calitate de structură de implementare pentru CNI;
* modificarea și completarea OUG nr. 155/2020 - în contextul mandatării MIPE pentru a desfășura procedurile cu Comisia Europeană în vederea reaprobării PNRR, ajustării jaloanelor și țintelor, introducerii capitolului de Repowereu, reducerii valorii grantului și restructurarea imprumutului și mandatarea Ministerului Finanțelor pentru a desfășura procedurile de renegociere la nivelul UE;
* modificarea și completarea OUG nr. 7-/2022.

[**Descarcă**](https://www.fonduri-structurale.ro/descarca-document/39768) proiectul de OUG

Propunerile și sugestiile de modificare pot fi transmise în termen de 10 zile calendaristice de la data publicării documentului, respectiv 10 august 2022, la adresa [info.pnrr@mfe.gov.ro](mailto:info.pnrr@mfe.gov.ro).

Sursa: MIPE

\*

Suplimentare a bugetului schemei de ajutor de stat 807/2014 cu 1 miliard de lei. Proiectul de HG, în consultare publică

Ministerul Finanțelor a lansat ieri, 9 august 2022, în consultare publică, un proiect de HG privind modificarea Hotărârii Guvernului nr. 807/2014 pentru instituirea unor scheme de ajutor de stat având ca obiectiv stimularea investiţiilor cu impact major în economie.

Proiectul de act normativ prevede majorarea bugetului schemei cu 1 miliard de lei, de la 6,38 miliarde de lei la **7,38 miliarde de lei**.

De asemenea, bugetul mediu anual al schemei de ajutor de stat se va majora de la 638,2 milioane lei, respectiv echivalentul a aproximativ 145 milioane euro la **737,995 milioane lei**, respectiv echivalentul a aproximativ 149,999 milioane euro.

În perioada 15 iunie - 26 iulie 2022, Ministerul Finanțelor a derulat o sesiune de înregistrare a Cererilor de acord pentru finanțarea unor investiții mai mari de 1 milion euro. În cadrul sesiunii au fost depuse 193 de cereri de finanțare.

[**Descarcă**](https://www.fonduri-structurale.ro/descarca-document/39762) lista proiectelor depuse

În urma finalizării procesului de ordonare pe baza punctajului obținut, vor intra în analiză proiecte de investiții cu o valoare totală de cca 3,2 miliarde lei pentru care se solicită un ajutor de stat de aproximativ 682,8 milioane lei, în domenii precum industria alimentară, material de construcții, piese auto și producția de hârtie.

[**Descarcă**](https://www.fonduri-structurale.ro/descarca-document/39761) proiectul de HG

Propunerile, sugestiile şi opiniile cu privire la proiectele de acte normative, pot fi transmise la adresa de e-mail [publicinfo@mfinante.gov.ro](mailto:publicinfo@mfinante.gov.ro), în termen de 10 zile calendaristice de la data publicării, respectiv 9 august 2022.

Sursa: Ministerul Finanțelor

🏵🏵🏵

APELURI – Finanțări

Unitățile administrativ-teritoriale se pot înscrie începând din 16 august în cadrul Programului Iluminat Public! Cererile se pot depune începând cu 19 august

Administrația Fondului pentru Mediu a transmis vineri, 11 august 2022, faptul că, începând cu data de 16 august 2022, unitățile administrativ-teritoriale care doresc să participe în cadrul Programului Iluminat Public își pot crea conturile de utilizator în aplicația informatică pusă la dispoziție pe site-ul AFM.

Conturile create și utilizate pentru înscrierea în cadrul Programului Iluminat public aferente sesiunii din anul 2021 **rămân valabile**și pot fi accesate pentru depunerea cererilor de finanțare și în cadrul acestei sesiuni.

Ulterior, începând cu data de 19 august 2022, ora 1000 , solicitanții vor depune cererile de finanțare, împreună cu documentația aferentă, în aplicația informatică prin intermediul conturilor de utilizator create.

Bugetul alocat sesiunii de finanțare este de **500.000.000 lei**.

Finanțarea se acordă în procent de maximum **100% din cheltuielile eligibile**ale unui obiectiv de investiție și în limita sumelor ce pot fi acordate pentru fiecare categorie de solicitanți.

Programul se adresează unităților administrativ-teritoriale organizate la nivel de **comună**, **oraș**sau **municipiu**care pot beneficia de fonduri până la maximum 50 milioane lei, în funcție de categoria unității administrativ-teritoriale.

[**Descarcă**](https://www.fonduri-structurale.ro/descarca-document/39782)ghidul

Sursa: AFM

\*

Apelul „Femeia Antreprenor 2022” se va lansa săptămâna viitoare!

Ministerul Antreprenoriatului și Turismului a anunțat ieri, 11 august 2022, deschiderea în data de 18 august, începând cu ora 10:00, a apelului „Femeia Antreprenor 2022”.

Societățile eligibile trebuie să respecte criteriul conform căruia **cel puţin unul dintre asociaţi să fie femeie** şi **să deţină cel puţin 50% din părţile sociale/acțiuni ale societăţii** în cazul IMM-urilor aplicante. Pentru societățile înființate în baza Legii nr. 1/2005 privind organizarea și funcționarea cooperației, condiția se consideră îndeplinită dacă **majoritatea membrilor cooperatiști din Consiliul de Administrație este formată din femei**.

Printre categoriile eligibile de cheltuieli se numără cele cu:

* echipamente tehnologice;
* achiziționarea de spații de lucru, spații de producție și spații pentru prestări servicii și comerț;
* mijloace de transport;
* achiziționarea de mobilier, aparatură birotică și sisteme de protecție a valorilor umane și materiale;
* salariile, utilitățile (energie electrică, apă, gaze, salubritate, abonament telefon și internet), serviciile de contabilitate și cheltuielile aferente chiriilor pentru spații de lucru, spații de producție sau spații pentru prestări servicii și comerț;
* pachet digital (voucher de digitalizare), care poate să conțină una sau mai multe din următoarele cheltuieli eligibile: site de prezentare a activității, magazin on-line, cheltuieli înregistrare domeniu fără hosting, cheltuieli de promovare a site-ului / magazinului on-line, soft/softuri necesar/necesare desfășurării activității, semnătură electronică,  echipamente IT, tehnică de calcul tip PC, unitate centrală, server, monitor, imprimantă /copiator /multifuncțională, inclusiv sisteme portabile, licențe necesare desfășurării activității, telefoane smart, tablete;
* cursuri intensive de dezvoltare a abilităților antreprenoriale desfășurate în România sau în altă țară membră a Uniunii Europene;
* Taxa pe valoarea adăugată nedeductibilă pentru aplicanții neplătitori de TVA conform Codului Fiscal;
* consultanță.

Bugetul maxim al programului pentru anul 2022 este **157.624.000 lei.lei**, iar beneficiarele pot obține maximum 200.000 lei/societate, dacă își asumă crearea și menținerea a două locuri de muncă, respectiv 100.000 de lei dacă își asumă crearea și menținerea unui singur loc de muncă.

Numărul societăți beneficiare este apoximativ **785** pentru anul 2022.

[**Descarcă**](https://www.fonduri-structurale.ro/descarca-document/39777) procedura de implementare, alături de anexe

Atât înscrierea, cât și toată implementarea și derularea măsurii de sprijin se vor derula pe platforma [www.granturi.imm.gov.ro](http://www.granturi.imm.gov.ro/).

Sursa: MAT

\*

Prelungire a termenului de depunere pe apelul dedicat investițiilor în cogenerare de înaltă eficiență în sectorul încălzirii centralizate

Ministerul Energiei a publicat miercuri, 10 august 2022, un Ordin privind prelungirea perioadei de depunere a propunerilor de proiecte pe apelul „**Sprijinirea investițiilor în cogenerare de înaltă eficiență (CHP) în sectorul încălzirii centralizate**” aferent Măsurii de investiții I.3 – Dezvoltarea de capacități de producție de gaze, flexibile și de înaltă eficiență, pentru cogenerarea de energie electrică și termică (CHP) în termoficarea urbană, în vederea realizării unei decarbonizări profunde, prin PNRR.

Conform documentului, perioada de depunere a propunerilor se prelungește până la data de **15 septembrie 2022**, ora 17:00.

Termenul inițial era 15 august 2022.

[**Descarcă**](https://www.fonduri-structurale.ro/descarca-document/39773) Ordinul

Sursa: Ministerul Energiei

\*

S-a lansat apelul aferent Investiției I1 – Promovarea celor 12 rute turistice/culturale, respectiv modernizarea/reabilitarea siturilor turistice

Ministerul Investițiilor și Proiectelor Europene a publicat ieri, 9 august 2022, ghidul solicitantului pentru Investiția I1 – Promovarea celor 12 rute turistice/culturale, Modernizarea /reabilitarea siturilor turistice.

Ghidul se adresează proiectelor de reabilitare/restaurare a obiectivelor incluse în 10 rute turistice/culturale, respectiv:

* Ruta castelelor
* Ruta curiilor
* Ruta culelor
* Ruta bisericilor din lemn
* Ruta mănăstirilor din zona Moldovei
* Ruta Sfântului Ladislau
* Traseul castrelor romane
* Ruta cetăților
* Ruta satelor cu arhitectură tradițională
* Refacerea peisajului cultural din Delta Dunării

Prin intermediul acestei operațiuni vor fi sprijinite:

* restaurarea, conservarea clădirilor, crearea de spații expoziționale (pot fi și construcții noi),
* amenajarea acolo unde este necesar a unui drum de acces pentru primirea vizitatorilor.

Solicitanții eligibili sunt cei ai căror obiective propuse au fost incluse în lista obiectivelor care îndeplinesc criteriile necesare includerii în cadrul rutelor turistice/culturale, în vederea restaurării, în apelul 2 și solicitanții eligibili din apelul 1, care din motive tehnice nu au putut să depună proiectele până la data și ora de închidere a aplelului.

Alocarea financiară  totală a apelurilor este de 14.620 mil. euro fără TVA, echivalentul a 71.969.874 lei, fără TVA.

Proiectele se pot depune până la data de 31 august 2022.

[**Descarcă**](https://www.fonduri-structurale.ro/descarca-document/39758) ghidul

Sursa: MIPE

\*

Single Market Programme - Granturi destinate companiilor din sectorul ospitalității și al serviciilor alimentare, în special IMM-urile pentru atenuarea risipei alimentare

Comisia Europeană, în colaborare cu HaDEA (Agenția Executivă Europeană pentru Domeniile Sănătății și Digital), a lansat o nouă cerere de propuneri în cadrul Programului pentru piața unică (SMP) – componenta alimentară.

Scopul apelului este de a sprijini părțile interesate din sectorul ospitalității și al serviciilor alimentare pentru a îmbunătăți măsurarea risipei de alimente și pentru a ajuta la implementarea prevenirii risipei de alimente în operațiunile și organizațiile lor. Sectorul include restaurante, hoteluri și servicii de catering (asistență medicală, educație, cantine, transport etc.) atât în ​​sfera publică, cât și în cea privată.

Prin acest apel, Comisia Europeană caută soluții care să fie gata să fie implementate de întreprinderile mici și mijlocii (IMM-uri), în condiții apropiate de piață și la scară industrială sau comercială. O gamă largă de activități sunt eligibile pentru a fi susținute prin granturile oferite în cadrul acestei cereri de propuneri, cum ar fi integrarea prevenirii risipei alimentare în operațiunile comerciale, programele de monitorizare a risipei alimentare, materiale de comunicare, dezvoltarea de noi modele de afaceri, programe de formare etc.

Propunerile de proiect ar trebui să includă un diagnostic inițial al risipei alimentare pentru a înțelege amploarea problemei și ar trebui să integreze măsurarea risipei alimentare ca parte a evaluării eficacității inițiativelor propuse.

Termenul limită de depunere a aplicațiilor este 20 septembrie 2022, ora 17:00 CET.

Pentru mai multe informații puteți consulta rubrica noastră de [**alte finanțări**.](https://www.fonduri-structurale.ro/alte-finantari/623/single-market-programme-granturi-pentru-solutii-privind-prevenirea-risipei-alimentare)

Sursa: [www.fonduri-structurale.ro](http://www.fonduri-structurale.ro/)

\*

Finanțări nerambursabile disponibile prin intermediul Instrumentul de Investiții Interregionale pentru inovare (I3)

Agenția pentru Dezvoltare Regională Centru, în calitate de organizație membră în Enterprise Europe Network aduce în atenția actorilor implicați în strategiile de specializare inteligentă din Regiunea Centru oportunitatea de a aplica pentru finanțare în cadrul Instrumentul de Investiții Interregionale pentru inovare (I3).

Instrumentul Investiții Interregionale pentru inovare, ca parte a Fondului European de Dezvoltare Regională, vizează sprijinirea proiectelor de inovare interregională în fazele de comercializare și extindere, oferindu-le instrumentele necesare pentru a depăși barierele legislative și de altă natură, pentru a-și aduce proiectele în faza de investiții prin sprijinirea investițiilor în inovare interregională la niveluri înalte de pregătire tehnologică.

Grupul țintă al acestui program (I3) este reprezentat de actorii implicați în elaborarea si implementarea strategiilor de specializare inteligentă (RIS3) dispuși să lucreze împreună, să extindă și să-și aducă inovațiile pe piață. I3 intenționează să sprijine regiunile și organizațiile cu activitate în domeniul inovării, bine integrate în parteneriate regionale de inovare care abordează lacunele din lanțurile valorice legate de domeniile prioritare specifice de specializare inteligentă.

Finanțarea în cadrul acestui program are în vedere trei arii tematice (TRANZIȚIE DIGITALĂ, TRANZIȚIE VERDE, PRODUCȚIE INTELIGENTĂ) și este acordată în cadrul a două componente:

Componenta 1 (Strand 1) în cadrul căreia se acordă sprijin financiar și consultanță pentru investiții în proiecte de inovare interregionale. Această componentă:

* vizează colaborarea dintre regiunile mai dezvoltate și cele mai puțin dezvoltate;
* este orientată în special către întreprinderile mici și mijlocii și întreprinderile nou-înființate care adesea nu dispun de resurse pentru a-și testa ideile, conceptele și inovațiile.

Componenta 2 (Strand 2) în cadrul căreia se acordă sprijin financiar și consultanță pentru dezvoltarea de lanțuri valorice în regiunile mai puțin dezvoltate. Aceasta vizează, în special, creșterea capacității ecosistemelor regionale de inovare din regiunile mai puțin dezvoltate de a participa în lanțurile valorice globale, precum și creșterea capacității de a participa în parteneriate cu alte regiuni.

Solicitanți eligibili

Pentru a fi eligibili, solicitanții (beneficiarii și entitățile afiliate) trebuie:

* să fie persoane juridice (organisme publice sau private)
* să fie stabiliți într-una dintre țările eligibile, adică:
  + Statele membre ale UE (inclusiv țările și teritoriile de peste mări)
  + țări non-UE:
    - țările SEE enumerate și țările asociate Instrumentul I3 sau țări care se află în negocieri în vederea unui acord de asociere și în cazul în care acordul intră în vigoare înainte de semnarea grantului (lista țărilor participante)

Beneficiarii și entitățile afiliate trebuie să se înregistreze în Participant Register.

Alte entități pot participa în alte roluri ale consorțiului, cum ar fi parteneri asociați, subcontractanți, terți care oferă contribuții în natură etc.

Componența consorțiului

Propunerile trebuie depuse de un consorțiu format din minim 5 entități din 5 regiuni diferite din 3 țări eligibile.

Coordonatorul trebuie să fie un organism public, o organizație privată non-profit sau o organizație internațională.

Transmitere aplicații:

* Aplicațiile se vor transmite electronic utilizând platforma ”Funding & Tenders Portal Electronic Submission System”. Cei interesați să depună o aplicație în cadrul acestui programului I3 sunt invitați:
  + să creeze un cont și să înregistreze organizația,
  + să transmită propunerea de proiect

Termenul pentru transmiterea aplicațiilor: 18 octombrie 2022 (17:00 Brussels)

Sursa: ADR Centru

\*

PNDR: În perioada 16 august-07 octombrie pot fi depuse cererile de finanțare pe componenta B - Implementarea activităţilor de cooperare ale Grupurilor de Acţiune Locală

Ministerul Agriculturii și Dezvoltării Rurale a anunțat faptul că în perioada 16 august - 07 octombrie 2022 se va desfăşura sesiunea de depunere a proiectelor din cadrul Componentei B - Implementarea activităţilor de cooperare ale Grupurilor de Acţiune Locală a submăsurii 19.3 - Pregătirea şi implementarea activităţilor de cooperare ale Grupurilor de Acţiune Locală, din PNDR 2014-2020.

Alocarea disponibilă acestei sesiuni, aferentă Componentei B - Implementarea activităţilor de cooperare din cadrul submăsurii 19.3, este de 9.597.024 Euro.

Sprijinul poate fi acordat doar cu condiţia ca acţiunile de cooperare să contribuie la atingerea obiectivelor Strategiei de Dezvoltare Locală.

Sursa: MADR

\*

Peste 15 milioane de euro pentru asigurarea culturilor, animalelor și plantelor. Solicitările de finanțare se pot depune începând de astăzi

Agenția pentru Finanțarea Investițiilor Rurale a anunțat vineri, 5 august 2022, lansarea sesiunii de primire a cererilor de finanțare pentru submăsura 17.1 „Prime de asigurare a culturilor, a animalelor și a plantelor” din cadrul Programului Național de Dezvoltare Rurală 2014 – 2020 (PNDR 2020). Sesiunea de depunere a solicitărilor de finanțare se va desfășura în perioada 9 august – 16 decembrie 2022.

În această sesiune pot fi depuse cereri de finanțare aferente sectorului vegetal (pentru polițele încheiate pentru culturile de toamnă aferente anului 2021 și culturile de primăvară aferente anului 2022) și sectorului zootehnic (pentru polițele încheiate în anul 2022).

Alocarea financiară disponibilă pentru cea de-a patra sesiune a submăsurii (sM) 17.1 este de 15.260.041 euro. Depunerea cererilor de finanțare se realizează continuu până la epuizarea fondurilor alocate, cu posibilitatea suplimentării acesteia cu disponibilul rezultat în urma finalizării celei de-a treia sesiuni sau ca urmare a realocărilor, dacă există interes din partea solicitanților.

Sprijinul public nerambursabil acordat în cadrul acestei submăsuri este 70% din valoarea primei  de asigurare eligibile și plătită efectiv de către fermier (solicitantul finanțării).

Pentru a putea primi sprijin prin intermediul sM 17.1, solicitanții trebuie să fie „fermieri activi” în anul pentru care solicită sprijinul. De asemenea, pentru a fi eligibili, fermierii trebuie să încheie cu o societate de asigurare un contract de asigurare pentru riscurile eligibile prevăzute în Fișa submăsurii din PNDR 2020 care sa acopere toate suprafețele cultivate cu același tip de cultură/ întreg efectivul de animale aferent aceleiași specii existente în cadrul exploatației și să se angajeze să plătească valoarea integrală a primei de asigurare în cuantumul și la termenele prevăzute în contract.

[**Descarcă**](https://www.fonduri-structurale.ro/descarca-document/39754) ghidul

Sursa: AFIR

| Documente |
| --- |
| [Ghidul\_Solicitantului\_sM\_17.1\_-\_2022.pdf](https://www.fonduri-structurale.ro/descarca-document/39754) |

🏵🏵🏵

Din actualitatea europeană

Comisia aprobă o schemă de ajutoare a României în valoare de 149 de milioane EUR în cadrul Mecanismului de redresare și reziliență pentru a sprijini producția de hidrogen

Comisia Europeană a aprobat, astăzi, 8 august, o schemă de ajutoare de stat pentru România în valoare de 149 de milioane EUR pusă la dispoziție prin intermediul „MRR” pentru a sprijini producția de hidrogen din surse regenerabile.

Scopul măsurii este să contribuie la dezvoltarea hidrogenului din surse regenerabile, în  
conformitate cu obiectivele [Strategiei UE pentru hidrogen](https://energy.ec.europa.eu/topics/energy-systems-integration/hydrogen_en) și cu [Pactul verde al UE](https://ec.europa.eu/info/strategy/priorities-2019-2024/european-green-deal_ro).

Schema va contribui, de asemenea, la obiectivele[planului REPowerEU](https://ec.europa.eu/commission/presscorner/detail/en/IP_22_3131) de a reduce dependența de combustibilii fosili din Rusia și de a accelera tranziția verde.

Vicepreședinta executivă Margrethe Vestager, responsabilă cu politica în domeniul concurenței, a declarat: „Această schemă în valoare de 149 de milioane EUR permite României să își consolideze capacitățile de producție de hidrogen din surse regenerabile, limitând în același timp posibile denaturări ale concurenței. Măsura adoptată astăzi va contribui la realizarea Strategiei UE pentru hidrogen și a ambițiilor Pactului verde european. Mai mult decât atât, măsura va ajuta România să înlocuiască gazele naturale, cărbunele și petrolul din industriile greu de decarbonizat și din transporturi și să își reducă dependența de combustibilii fosili importați, în conformitate cu planul REPowerEU.”

**Schema notificată de România**

Schema notificată de România, care se va desfășura până la 31 decembrie 2023, va fi finanțată  
parțial prin Mecanismul de redresare și reziliență, în urma evaluării pozitive de către Comisie a  
[Planului de redresare și reziliență al României](https://ec.europa.eu/info/business-economy-euro/recovery-coronavirus/recovery-and-resilience-facility/recovery-and-resilience-plan-romania_ro)și a adoptării acestuia de către Consiliu.

Schema va sprijini construcția de noi instalații pentru producția de hidrogen din surse regenerabile, cu scopul de a realiza, până la 31 decembrie 2025, capacități de producție a hidrogenului din surse regenerabile de cel puțin 100 MW în instalații de electroliză care să producă cel puțin 10 000 de tone de hidrogen pe an.

Schema este deschisă (i) întreprinderilor de toate dimensiunile care își desfășoară activitatea în  
domeniul producției de hidrogen sau de energie electrică, (ii) unităților administrativ-teritoriale sau (iii) institutelor naționale de cercetare și dezvoltare din domeniul energiei, inclusiv asociațiilor sau parteneriatelor formate de actorii respectivi. În cadrul schemei, sprijinul va fi acordat sub formă de granturi directe. Valoarea maximă a ajutorului care poate fi acordat fiecărui proiect nu va depăși 50 de milioane EUR.

Proiectele vor fi selectate printr-o procedură de ofertare transparentă și nediscriminatorie, în cadrul căreia beneficiarii vor concura pentru cea mai mică valoare a ajutorului pe MW de capacitate de electroliză instalată. Prima cerere de proiecte a fost lansată în luna iunie 2022.

**Evaluarea Comisiei**

Comisia a evaluat măsura în temeiul normelor UE privind ajutoarele de stat, în special al  
[articolului 107 alineatul (3) litera (c)](https://eur-lex.europa.eu/legal-content/RO/ALL/?uri=CELEX:12008E107) din Tratatul privind funcționarea Uniunii Europene („TFUE”), care permite țărilor UE să sprijine dezvoltarea anumitor activități economice în anumite condiții, precum și în temeiul [Orientărilor din 2022 privind ajutoarele de stat pentru climă, protecția mediului și energie.](https://romania.representation.ec.europa.eu/news/investi%C8%9Biile%20private.%20Orient%C4%83rile%20din%202022%20privind%20ajutoarele%20de%20stat%20pentru%20clim%C4%83,%20protec%C8%9Bia%20mediului%20%C8%99i%20energie%20ofer%C4%83%20informa%C8%9Bii%20privind%20modul%20%C3%AEn%20care%20Comisia%20va%20evalua%20compatibilitatea%20m%C4%83surilor%20de%20protec%C8%9Bie%20a%20mediului,%20inclusiv%20de%20protec%C8%9Bie%20a%20climei,%20%C8%99i%20a%20m%C4%83surilor%20de%20ajutor%20%C3%AEn%20domeniul%20energiei%20care%20fac%20obiectul%20obliga%C8%9Biei%20de%20notificare%20%C3%AEn%20temeiul%20articolului%20107%20alineatul%20(3)%20litera%20(c)%20din%20TFUE.%20Aceste%20orient%C4%83ri,%20aplicabile%20din%20luna%20ianuarie%202022,%20creeaz%C4%83%20un%20cadru%20favorabil%20flexibil,%20adecvat%20scopului,%20menit%20s%C4%83%20ajute%20statele%20membre%20s%C4%83%20ofere%20sprijinul%20necesar%20pentru%20atingerea%20obiectivelor%20Pactului%20verde%20%C3%AEntr-un%20mod%20bine%20direc%C8%9Bionat%20%C8%99i%20eficient%20din%20punctul%20de%20vedere%20al%20costurilor.%20Normele%20asigur%C4%83%20alinierea%20la%20obiectivele%20%C8%99i%20%C8%9Bintele%20importante%20ale%20UE%20stabilite%20%C3%AEn%20Pactul%20verde%20european%20%C8%99i%20la%20alte%20modific%C4%83ri%20recente%20aduse%20reglement%C4%83rilor%20din%20domeniile%20energiei%20%C8%99i%20mediului%20%C8%99i%20%C8%9Bin%20seama%20de%20importan%C8%9Ba%20sporit%C4%83%20a%20protec%C8%9Biei%20climei.%20Normele%20includ%20sec%C8%9Biuni%20referitoare%20la%20ajutoarele%20pentru%20energia%20din%20surse%20regenerabile,%20m%C4%83surile%20de%20eficien%C8%9B%C4%83%20energetic%C4%83,%20ajutoarele%20pentru%20mobilitatea%20curat%C4%83,%20infrastructura,%20economia%20circular%C4%83,%20reducerea%20polu%C4%83rii,%20protec%C8%9Bia%20%C8%99i%20refacerea%20biodiversit%C4%83%C8%9Bii,%20precum%20%C8%99i%20la%20m%C4%83surile%20de%20asigurare%20a%20securit%C4%83%C8%9Bii%20aprovizion%C4%83rii%20cu%20energie,%20sub%20rezerva%20anumitor%20condi%C8%9Bii.%20Versiunea%20neconfiden%C8%9Bial%C4%83%20a%20deciziei%20(cu%20num%C4%83rul%20de%20caz%20SA.102003)%20va%25)

Comisia a constatat că schema:

* facilitează dezvoltarea anumitor activități economice, în special producția de hidrogen din surse regenerabile;
* are un „efect stimulativ”, deoarece beneficiarii nu ar efectua investițiile în hidrogenul din surse regenerabile în aceeași măsură în absența sprijinului public;
* are un impact limitat asupra concurenței și a schimburilor comerciale în cadrul UE. În special, schema este necesară și adecvată pentru a asigura producția de hidrogen din surse regenerabile. De asemenea, schema este proporțională, întrucât nivelul ajutorului corespunde nevoilor de finanțare efective. În plus, vor fi instituite garanțiile necesare care să limiteze ajutorul la minimum, inclusiv o procedură de ofertare concurențială pentru acordarea ajutorului;
* generează efecte pozitive care compensează orice eventuală denaturare a concurenței și a schimburilor comerciale în UE.

Pe acest temei, Comisia a aprobat măsura în temeiul normelor UE privind ajutoarele de stat.

**Context**

Toate investițiile și reformele care implică ajutoare de stat, inclusiv cele incluse în planurile naționale de reziliență și redresare prezentate în contextul MRR, trebuie notificate Comisiei spre aprobare prealabilă, cu excepția cazului în care fac obiectul uneia dintre normele de exceptare pe categorii a ajutoarelor de stat.

Comisia evaluează cu prioritate măsurile care implică ajutor de stat cuprinse în planurile naționale de redresare prezentate în contextul MRR și a oferit orientări și sprijin statelor membre în etapele pregătitoare ale planurilor naționale, pentru a facilita implementarea rapidă a MRR. În același timp, Comisia se asigură, în decizia sa, că sunt respectate normele aplicabile privind ajutoarele de stat, pentru a menține condiții de concurență echitabile pe piața unică și pentru a garanta că fondurile MRR sunt utilizate în așa fel încât să reducă la minimum denaturarea concurenței și să nu se excludă investițiile private.

[Orientările din 2022 privind ajutoarele de stat pentru climă, protecția mediului și energie](https://eur-lex.europa.eu/legal-content/RO/TXT/?uri=CELEX:52022XC0218(03)) oferă  
informații privind modul în care Comisia va evalua compatibilitatea măsurilor de protecție a mediului, inclusiv de protecție a climei, și a măsurilor de ajutor în domeniul energiei care fac obiectul obligației de notificare în temeiul articolului 107 alineatul (3) litera (c) din TFUE.

Aceste orientări, aplicabile din luna ianuarie 2022, creează un cadru favorabil flexibil, adecvat  
scopului, menit să ajute statele membre să ofere sprijinul necesar pentru atingerea obiectivelor  
Pactului verde într-un mod bine direcționat și eficient din punctul de vedere al costurilor.

Normele asigură alinierea la obiectivele și țintele importante ale UE stabilite în Pactul verde european și la alte modificări recente aduse reglementărilor din domeniile energiei și mediului și țin seama de importanța sporită a protecției climei.

Normele includ secțiuni referitoare la ajutoarele pentru energia din surse regenerabile, măsurile de eficiență energetică, ajutoarele pentru mobilitatea curată, infrastructura, economia circulară, reducerea poluării, protecția și refacerea biodiversității, precum și la măsurile de asigurare a securității aprovizionării cu energie, sub rezerva anumitor condiții.

Versiunea neconfidențială a deciziei (cu numărul de caz SA.102003) va fi disponibilă în [Registrul ajutoarelor de stat](https://ec.europa.eu/competition/elojade/isef/index.cfm?clear=1&policy_area_id=3), pe site-ul web al Comisiei privind [concurența](https://competition-policy.ec.europa.eu/index_en), de îndată ce vor fi fost soluționate eventualele probleme legate de confidențialitate. Buletinul informativ electronic Competition Weekly e-News conține lista deciziilor referitoare la ajutoare de stat publicate recent pe internet și în Jurnalul Oficial.

\*

Ajutoare de stat: Comisia aprobă o schemă românească în valoare de 358 milioane EUR, menită să sprijine întreprinderile afectate de pandemia de coronavirus

Comisia Europeană a aprobat, astăzi, 9 august, o schemă românească de până la 358 milioane EUR (aproximativ 1,7 miliarde RON), pentru sprijinirea întreprinderilor în contextul pandemiei de coronavirus.

Schema a fost aprobată în temeiul [Cadrului temporar pentru măsuri de  ajutor de stat](https://eur-lex.europa.eu/legal-content/EN/TXT/?uri=OJ%3AJOC_2020_091_I_0001). Măsura va fi deschisă microîntreprinderilor și întreprinderilor mici și mijlocii afectate de pandemia de coronavirus care își desfășoară activitatea în sectoare precum industria prelucrătoare, comerțul cu ridicata și cu amănuntul și sectorul serviciilor de cazare.

În cadrul schemei, ajutorul va lua forma unor subvenții directe. Măsura urmărește să ajute întreprinderile să finanțeze investiții în active corporale și necorporale pentru a depăși deficitul de investiții acumulat în economie din cauza crizei provocate de coronavirus.

Se preconizează că de măsură vor beneficia aproximativ 1.000 de întreprinderi. Comisia a constatat că schema românească respectă condițiile prevăzute în cadrul temporar.

În special: ajutorul (i) nu va depăși 1 % din bugetul total al schemei per beneficiar; (ii) va fi util pentru investiții în active corporale și necorporale, dar nu și pentru investiții financiare; (iii) nu va depăși pragurile maxime stabilite pentru ajutoare în cadrul temporar și (iv) se acordă până la 31 decembrie 2022.

Comisia a concluzionat că măsura este necesară, adecvată și proporțională pentru a facilita dezvoltarea anumitor activități economice care sunt importante pentru o a duce la o redresare durabilă a economiei, în conformitate cu articolul 107 alineatul (3) litera (c) din TFUE și cu condițiile prevăzute în cadrul temporar.


Pe această bază, Comisia a aprobat măsura în temeiul normelor UE privind ajutoarele de stat. Mai multe informații cu privire la cadrul temporar și la alte acțiuni întreprinse de Comisie pentru a aborda impactul economic al pandemiei de coronavirus pot fi găsite [aici](https://ec.europa.eu/competition/state_aid/what_is_new/covid_19.html).

Versiunea neconfidențială a deciziei va fi disponibilă cu numărul de caz SA.103503 în [Registrul ajutoarelor de stat](https://ec.europa.eu/competition/state_aid/register/), pe [site-ul web](https://ec.europa.eu/competition/elojade/isef/index.cfm?policy_area_id=0) al Comisiei privind [concurența](https://ec.europa.eu/competition/index_en.html), de îndată ce vor fi fost soluționate eventualele probleme legate de confidențialitate.

\*

Vaccinurile împotriva COVID-19: Comisia și Moderna adaptează calendarele de livrare pentru sfârșitul verii și al iernii

Comisia Europeană și Moderna au ajuns la un acord pentru a răspunde mai bine necesităților statelor membre în materie de vaccinuri împotriva COVID-19 pentru sfârșitul verii și pentru perioada de iarnă.

Acordul va asigura accesul autorităților naționale la vaccinuri, inclusiv la vaccinuri adaptate variantelor, dacă sunt autorizate, în momentul în care au nevoie de ele pentru propriile campanii de vaccinare și pentru a-și sprijini partenerii mondiali.

Acest acord va adapta calendarele de livrări convenite inițial prin contract. Livrările de doze programate inițial pe parcursul verii vor fi, prin urmare, efectuate în septembrie și în toamna și iarna anului 2022, atunci când statele membre vor avea cel mai probabil nevoie de stocuri suplimentare de vaccinuri pentru campaniile naționale și pentru a-și îndeplini angajamentele internaționale în materie de solidaritate.

De asemenea, acordul garantează că, în cazul în care unul sau mai multe vaccinuri adaptate primesc autorizație de introducere pe piață, statele membre pot alege să primească vaccinurile adaptate în temeiul contractului actual.

În acest context, la cererea anumitor state membre, acordul garantează, de asemenea, 15 milioane de doze suplimentare de vaccinuri candidate de rapel împotriva variantei Omicron, furnizate de Moderna, cu condiția obținerii autorizației de introducere pe piață în termene care să permită utilizarea acestor doze în campaniile de vaccinare.

Stella **Kyriakides**, comisarul pentru sănătate și siguranță alimentară, a declarat: „Creșterea ratelor de vaccinare și rapel împotriva COVID-19 este esențială în vederea pregătirii pentru lunile de toamnă și iarnă. Pentru a asigura cel mai bine pregătirea comună, statele membre trebuie să aibă la dispoziție instrumentele necesare. Acestea includ vaccinuri adaptate la variante în măsura și în momentul în care acestea sunt autorizate de Agenția Europeană pentru Medicamente. Acordul va asigura accesul statelor membre la dozele de vaccin de care au nevoie și la momentul potrivit pentru a-și proteja cetățenii”.

**Context**

În 2020, Uniunea Europeană a investit masiv în producția mondială a unei serii de vaccinuri împotriva COVID-19. A fost extrem de important să avem vaccinuri cât mai rapid și în cantitatea necesară, fapt care a implicat investiții importante înainte de a ști dacă vreunul dintre aceste vaccinuri va fi eficace.

Măsurile respective, care au implicat un risc în 2020, au avut în mod clar efectul scontat, dezvoltarea vaccinurilor dovedindu-se a fi un mare succes: Statele membre au avut în mod egal acces la vaccinuri sigure și eficace cât mai devreme posibil și în cantitatea necesară, ceea ce a permis tuturor cetățenilor UE să aibă acces la primovaccinare și la vaccinarea de rapel, salvându-se astfel vieți și reducându-se impactul pandemiei asupra vieții sociale și economice.

În plus, un număr mare din aceste vaccinuri au putut fi utilizate și în cadrul eforturilor de la nivel mondial de combatere a pandemiei.  Până la sfârșitul lunii iulie 2022, UE a exportat peste 2,4 miliarde de doze de vaccin în 168 de țări. Statele membre au partajat peste 478 de milioane de doze, dintre care aproximativ 406 milioane au fost deja livrate țărilor beneficiare (circa 82 % dintre ele prin COVAX). În același timp, statele membre trebuie să se asigure în continuare că dețin stocurile strategice de vaccinuri care le sunt necesare pentru a face față evoluțiilor epidemiologice posibile ale virusului care provoacă COVID-19, având în vedere incertitudinile cu privire la evoluția și impactul său din viitor. Strategia UE privind vaccinurile oferă statelor membre certitudinea că vor dispune de stocurile de care au nevoie, inclusiv de vaccinuri adaptate.

**Pentru informații suplimentare**

[Strategia UE privind vaccinurile](https://eur-lex.europa.eu/legal-content/RO/TXT/?qid=1597339415327&uri=CELEX:52020DC0245)

[Vaccinuri anti-COVID-19 sigure în Europa](https://ec.europa.eu/info/live-work-travel-eu/coronavirus-response/safe-covid-19-vaccines-europeans_ro)

[Răspunsul la criza provocată de coronavirus](https://ec.europa.eu/info/live-work-travel-eu/coronavirus-response_ro)

[Răspunsul Comisiei la coronavirus, pe domenii de acțiune](https://ec.europa.eu/info/live-work-travel-eu/coronavirus-response/overview-commissions-response_ro)

[Fișă informativă: Cum acționează vaccinurile împotriva COVID-19?](https://ec.europa.eu/commission/presscorner/detail/ro/fs_20_2363)

[Fișă informativă: Beneficiile vaccinării asupra sănătății oamenilor](https://ec.europa.eu/commission/presscorner/detail/ro/fs_20_2364)

[Fișă informativă: Procesul de autorizare](https://ec.europa.eu/commission/presscorner/detail/ro/fs_20_2245)

[Fișă informativă: Siguranța pe termen lung](https://ec.europa.eu/commission/presscorner/detail/ro/fs_20_2365)

\*

Politica antitrust: Comisia solicită feedback cu privire la efectele exceptării de care beneficiază consorțiile de transport maritim de linie

Comisia Europeană a lansat astăzi, 9 august, o [cerere de contribuții](https://ec.europa.eu/info/law/better-regulation/have-your-say/initiatives/13519-Legislatia-UE-in-domeniul-concurentei-Evaluarea-Regulamentului-de-exceptare-pe-categorii-aplicabil-consortiilor_ro) prin care solicită feedback privind cadrul juridic al UE care scutește consorțiile de transport maritim de linie de la normele UE în materie de antitrust.

Comisia Europeană a lansat o [cerere de contribuții](https://ec.europa.eu/info/law/better-regulation/have-your-say/initiatives/13519-Legislatia-UE-in-domeniul-concurentei-Evaluarea-Regulamentului-de-exceptare-pe-categorii-aplicabil-consortiilor_ro) prin care solicită feedback privind cadrul juridic al UE care scutește consorțiile de transport maritim de linie de la normele UE în materie de antitrust ([Regulamentul de exceptare pe categorii aplicabil consorțiilor](https://eur-lex.europa.eu/legal-content/RO/TXT/?uri=CELEX%3A02009R0906-20200414)).

Tot astăzi, 9 august, Comisia a trimis chestionare specifice părților interesate din lanțul de aprovizionare al navelor de transport maritim de linie (și anume, transportatorilor, expeditorilor și agenților de expediție și operatorilor portuari și de terminale) cu privire la impactul consorțiilor dintre companiile de transport maritim de linie și al regulamentului asupra operațiunilor acestora începând din 2020.

Părțile interesate pot prezenta observații timp de opt săptămâni, până la 3 octombrie 2022.

**Evaluarea**

Normele antitrust ale UE interzic, în general, acordurile dintre întreprinderi care au ca efect restrângerea concurenței. Cu toate acestea, regulamentul le permite, în anumite condiții, companiilor maritime cu o cotă de piață combinată mai mică de 30 % să încheie acorduri de cooperare pentru a furniza servicii comune de transport de mărfuri, cunoscute și sub denumirea de consorții.

Regulamentul este în vigoare până la 25 aprilie 2024. Prin urmare, Comisia trebuie să efectueze o evaluare a modului în care a funcționat regulamentul din 2020.

Cererea de contribuții de astăzi și chestionarele specifice fac parte din evaluarea regulamentului. Feedbackul primit de Comisie va completa informațiile pe care le-a colectat în cadrul activităților sale de monitorizare sectorială. În ultimii doi ani, Comisia a avut schimburi periodice cu participanții la piață, cum ar fi expeditorii, agenții de expediție și transportatorii, precum și cu autoritățile de concurență și de reglementare din Europa, SUA și alte jurisdicții, cu privire la dificultățile cu care se confruntă sectorul transportului maritim. În decembrie 2021, ca parte a activităților sale de monitorizare sectorială, Comisia a inițiat, de asemenea, un exercițiu de informare prin trimiterea de chestionare transportatorilor care exploatează linii către și dinspre UE, pentru a colecta informații privind piața, în special cu privire la efectele pandemiei de coronavirus asupra operațiunilor lor și asupra lanțului de aprovizionare maritim.

**Următoarele etape**

Părțile interesate își pot prezenta observațiile cu privire la cererea de contribuții și la chestionarele specifice până la 3 octombrie 2022.

Evaluarea va ajuta Comisia să decidă dacă va extinde sau nu data până la care este în vigoare regulamentul, cu sau fără modificări. Comisia va prezenta un rezumat al rezultatelor evaluării într-un document de lucru al serviciilor sale care urmează să fie publicat în ultimul trimestru al anului 2022.

Informații detaliate cu privire la evaluare sunt disponibile [aici](https://ec.europa.eu/info/law/better-regulation/have-your-say/initiatives/13519-Legislatia-UE-in-domeniul-concurentei-Evaluarea-Regulamentului-de-exceptare-pe-categorii-aplicabil-consortiilor_ro).

**Context**

Serviciile de transport maritim de linie includ furnizarea de servicii regulate și programate de transport maritim de mărfuri ambalate (marea majoritate în containere) pe o anumită rută. Aceste servicii joacă un rol esențial în comerțul UE și pentru economia UE în ansamblu, necesitând niveluri semnificative de investiții și, prin urmare, sunt furnizate în mod regulat de către mai multe societăți de transport maritim care cooperează în cadrul unor consorții.

[Articolul 101 alineatul (1)](https://eur-lex.europa.eu/legal-content/RO/ALL/?uri=CELEX:12008E101) din Tratatul privind funcționarea Uniunii Europene („TFUE”) interzice acordurile între întreprinderi care restrâng concurența. Cu toate acestea, în temeiul [articolului 101 alineatul (3)](https://eur-lex.europa.eu/legal-content/RO/ALL/?uri=CELEX:12008E101) din TFUE, aceste acorduri pot fi declarate compatibile cu piața unică, în condițiile în care contribuie la îmbunătățirea producției sau a distribuției de produse ori la promovarea progresului tehnic sau economic, asigurând totodată consumatorilor o parte echitabilă din beneficiul obținut, fără a elimina concurența.

[Regulamentul nr. 246/2009 al Consiliului](https://eur-lex.europa.eu/legal-content/RO/ALL/?uri=CELEX%3A32009R0246) prevede că, în conformitate cu dispozițiile articolului 101 alineatul (3) din TFUE, Comisia poate excepta consorțiile de la aplicarea articolului 101 alineatul (1) din TFUE pentru o perioadă limitată la cinci ani, cu posibilitate de prelungire. În consecință, Comisia a adoptat în 2009 Regulamentului de exceptare pe categorii aplicabil consorțiilor [[Regulamentul (CE) nr. 906/2009 al Comisiei](https://eur-lex.europa.eu/legal-content/RO/ALL/?uri=CELEX:32009R0906)], care stabilește condițiile specifice pentru o astfel de derogare. Aceste condiții urmăresc, în principal, asigurarea faptului că consumatorii beneficiază de o cotă echitabilă din beneficiile rezultate.

Comisia a prelungit perioada de aplicare a regulamentului [2014](https://eur-lex.europa.eu/legal-content/RO/TXT/?uri=CELEX%3A32014R0697) și [2020](https://eur-lex.europa.eu/legal-content/RO/TXT/?uri=CELEX%3A32020R0436). [Prelungirea din 2020](https://ec.europa.eu/commission/presscorner/detail/en/ip_20_518) a fost decisă întrucât evaluarea a arătat că, în pofida evoluțiilor de pe piață (consolidare sporită, concentrare, schimbări tehnologice, creșterea dimensiunii navelor), regulamentul a rămas adecvat scopului, în conformitate cu abordarea Comisiei privind [o mai bună legiferare](https://ec.europa.eu/info/law/law-making-process/planning-and-proposing-law/better-regulation-why-and-how_ro) în procesul de elaborare a politicilor, și și-a îndeplinit obiectivele. În plus, acordurile de consorții care îndeplineau condițiile prevăzute în regulament au continuat să îndeplinească condițiile prevăzute la [articolul 101 alineatul (3)](https://eur-lex.europa.eu/legal-content/RO/ALL/?uri=CELEX:12008E101) din TFUE. Mai precis, Comisia a constatat că Regulamentul de exceptare pe categorii aplicabil consorțiilor a condus la creșteri ale eficienței pentru transportatorii, aceștia putând să-și utilizeze mai bine capacitatea navelor și să ofere mai multe conexiuni. Exceptarea se aplică numai consorțiilor a căror cotă de piață nu depășește 30 % și ai căror membri sunt liberi să își stabilească prețurile în mod independent. În acest context, aceste creșteri de eficiență au condus la prețuri mai mici și la o mai bună calitate a serviciilor pentru consumatori. Mai precis, evaluarea a arătat că, în ultimii ani, atât costurile pentru transportatori, cât și prețurile pentru clienți per unitate echivalentă cu 20 de picioare (Twenty-foot Equivalent Unit - TEU) au scăzut cu aproximativ 30 %, iar calitatea serviciilor a rămas stabilă. Prelungirea a fost limitată la patru ani, în comparație cu durata tradițională de cinci ani a regulamentului, pentru a putea reacționa mai prompt în cazul unor eventuale modificări ale circumstanțelor pieței.

\*

Incendii forestiere: UE trimite ajutor pentru combaterea incendiilor în Franța

Echipe de pompieri din România, Germania, Polonia, Austria sunt pe drum pentru a sprijini personalul francez din prima linie de intervenție, în urma unei cereri de asistență din partea Franței prin intermediul mecanismului de protecție civilă al UE.

În plus, Comisia Europeană a trimis patru avioane din flota sa de combatere a incendiilor rescEU poziționate în Grecia și Suedia.

Comisarul european pentru gestionarea crizelor, Janez **Lenarčič**, a declarat: „Acest sezon de incendii este deosebit de feroce pe continentul nostru. Atunci când o catastrofă pune la grea încercare capacitățile naționale de răspuns, țările afectate pot activa mecanismul de protecție civilă al UE pentru a beneficia de sprijin european. În ceea ce privește incendiile care afectează în prezent Franța, le mulțumesc autorităților de protecție civilă și personalului din prima linie de intervenție din Grecia, Suedia, Germania, Polonia, Austria și ***România***, care se mobilizează rapid pentru a sprijini Franța. UE este pe deplin solidară atunci când o țară se confruntă cu o situație de urgență.”

[Centrul de coordonare a răspunsului la situații de urgență al UE](https://civil-protection-humanitarian-aid.ec.europa.eu/what/civil-protection/emergency-response-coordination-centre-ercc_en)se află în strânsă legătură cu autoritățile franceze pentru a sprijini coordonarea operațiunilor de combatere a incendiilor și a trimis un ofițer de legătură pentru a sprijini sosirea asistenței europene. În plus, satelitul Copernicus al UE a fost activat de Franța pentru a colecta date esențiale pentru personalul din prima linie de intervențiecu privire la zonele distruse de incendii.

Sursa: https://romania.representation.ec.europa.eu/index\_ro

🏵🏵🏵

UCRAINA

Ucraina: UE a coordonat furnizarea a peste 60 000 de tone de materiale destinate asistenței vitale

Prin intermediul mecanismului său de protecție civilă, UE a coordonat până în prezent livrarea a 66 224 de tone de bunuri în natură provenind din 30 de țări și destinate asistenței în Ucraina.

Printre acestea se numără 180 de ambulanțe, 125 de vehicule pentru stingerea incendiilor, 300 de generatoare electrice, 35 de utilaje grele și 4 poduri cu pontoane. Este de departe cea mai amplă, cea mai de durată și cea mai complexă operațiune derulată vreodată prin intermediul [mecanismului de protecție civilă al UE](https://ec.europa.eu/echo/what/civil-protection/eu-civil-protection-mechanism_en) de la înființarea sa în 2001, cu o valoare estimată până în prezent la peste 425 de milioane EUR. Pentru a sprijini această operațiune, au fost înființate centre logistice în Polonia, România și Slovacia, de unde asistența a fost ulterior direcționată direct către Ucraina.

Comisarul pentru gestionarea crizelor, Janez **Lenarčič**, a declarat: Suntem cu toții îngroziți de atrocitățile comise de Rusia din Ucraina. Prin furnizarea de asistență de urgență, putem cel puțin să ușurăm presiunea imensă asupra sistemelor ucrainene de intervenție în situații de urgență. Astăzi am atins un jalon important – peste 60 000 de tone de bunuri în natură destinate asistenței au ajuns până în prezent în Ucraina, fiind coordonate prin intermediul mecanismului de protecție civilă al UE. Sunt extrem de recunoscător fiecărui stat membru, precum și Norvegiei, Turciei și Macedoniei de Nord, pentru că au oferit ajutoare pe care le-am canalizat apoi cel mai eficient prin intermediul mecanismului. Această solidaritate este dovada faptului că UE este alături de Ucraina nu numai la nivel declarativ, ci și prin acțiuni.

 La 15 februarie, Ucraina a activat mecanismul de protecție civilă al UE, pregătindu-se pentru o situație de urgență la scară largă. De atunci, Centrul de coordonare a răspunsului la situații de urgență al UE menține contacte strânse cu autoritățile ucrainene pentru a stabili care sunt nevoile specifice și pentru a coordona răspunsul UE la situații de criză. Comunicatul de presă este disponibil [online](https://ec.europa.eu/commission/presscorner/detail/en/ip_22_4945).

🏵🏵🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/